CELEX: 62008CN0393
Language: bg
Date: 2008-05-21 00:00:00
Title: Дело C-393/08: Преюдициално запитване, отправено от Tribunale Amministrativo Regionale del Lazio (Италия) на 21 май 2008 г. — Emanuela Sbarigia/Azienda USL RM/A, Comune di Roma, Assiprofar — Associazione Sindacale Proprietari Farmacia и Ordine dei Farmacisti della Provincia di Roma

8.11.2008   
            
            
               BG
            
            
               Официален вестник на Европейския съюз
            
            
               C 285/28
            
         Преюдициално запитване, отправено от Tribunale Amministrativo Regionale del Lazio (Италия) на 21 май 2008 г. — Emanuela Sbarigia/Azienda USL RM/A, Comune di Roma, Assiprofar — Associazione Sindacale Proprietari Farmacia и Ordine dei Farmacisti della Provincia di Roma
   (Дело C-393/08)
   (2008/C 285/46)
   Език на производството: италиански
   Препращаща юрисдикция
   Tribunale Amministrativo Regionale del Lazio
   Страни в главното производство
   
      Жалбоподател: Emanuela Sbarigia
   
      Ответник: Azienda USL RM/A, Comune di Roma, Assiprofar — Associazione Sindacale Proprietari Farmacia и Ordine dei Farmacisti della Provincia di Roma
   Преюдициални въпроси
   
               1.
            
            
               Съвместими ли са с общностните принципи на свобода на конкуренцията и на свободно предоставяне на услуги, посочени между другото в членове 49, 81, 82, 83, 84, 85 и 86 от Договора за EО разпоредбите на Legge regionale Lazio № 26/2002, които предвиждат забрана за аптеките да се отказват от ползване на годишни отпуски, а така също и забрана да остават свободно отворени извън границите на понастоящем позволеното от посочените разпоредби максимално работно време и които по смисъла на член 10, алинея 2 от същия закон подчиняват предоставянето на дерогация от посочената забрана в Comune di Roma на предварителна дискреционна преценка от страна на администрацията (извършена съвместно с органите и организациите, посочени в същия член) на спецификата на общинското местонахождение на съответните аптеки?
            
         
               2.
            
            
               Съвместимо ли е подчиняване на упражняването на публични фармацевтични услуги, дори с цел защита на общественото здраве, на условия като предвидените с L.R. №. 26/2002 за ограничаване или забрана на възможността за увеличаване на дневното, седмичното и годишното работно време на аптеките, с членове 152 и 153 от Договора за Европейския съюз?